Diari Oficial de la Generalitat Valenciana


Sumari del DOGV 4031, del 28-06-2001 (2001/5904)

Notificació de l'acord d'iniciació I-2000/452. Expedient número 452/2000.
-------------------------------------------------------------------------

### Dades del document

Número de DOGV
:   4031

Data del DOGV
:   28-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5904


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'acord d'iniciació I-2000/452. Expedient número 452/2000. [2001/A5904]
  
De conformitat amb el que ha acordat aquesta Secretaria General, i segons que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica a Girau, García y Devesa, SA, amb últim domicili conegut en l'avinguda Comunitat Valenciana, 122 de la localitat de Benidorm, l'acord d'iniciació I-2000/452, de data 5/4/2001, dictat en l'expedient sancionador, que tramita el Servici d'Espectacles i Establiments Públics:
  
«Vista la denúncia formulada per la Unitat de la Policia Autonòmica d'Alacant, i realitzades les actuacions prèvies pertinents de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels fets següents:
  
El dia 19 de novembre de 2000, a les 0.15 hores, es va realitzar una inspecció a l'establiment denominat Discoteca Racha Rock, siti en l'avinguda Comunitat Valenciana, 122, de Benidorm, el titular de la qual és la mercantil Girau, García y Devesa, SA, domiciliada en la mateixa direcció, verificant-se que mancava de la preceptiva llicència municipal d'obertura, i també dels reglamentaris fulls de reclamacions i del cartell de prohibició d'entrada als menors.
  
Els referits fets poden constituir unes infraccions qualificades de molt greu, greu i greu, tipificades en els articles 23.a, 22.a, 22.f de la Llei 2/1991, d'Espectacles, Establiments Públics i Activitats Recreatives, la sanció dels quals ve determinada en l'article 26.c de la citada llei, el qual establix:
  
Les faltes molt greus seran sancionades amb una multa en quantia d'1.000.001 a 05.914.922 de pessetes, suspensió d'autorització en matèria de locals o recintes, instal·lacions o serveis per termini no superior a un any, revocació definitiva d'autoritzacions en matèria de locals o recintes, instal·lacions o serveis, baixa de les empreses del registre corresponent amb prohibició d'organització d'espectacles o activitats recreatives per temps no superior a un any, clausura de locals.
  
La comissió d'infraccions molt greus podrà implicar, independentment de la sanció pecuniària que corresponga, la suspensió o prohibició d'espectacles o activitats concretes, fins que no s'esmenen les deficiències que hagueren originat la imposició d'aquestes.
  
En el present supòsit es proposa una sanció d'1.025.000 pessetes (6.160,37 euros) i clausura del local de referència.
  
Les faltes greus seran sancionades amb una multa en quantia d'100.001 a 1.000.000 de pessetes, suspensió d'autorització en matèria de locals o recintes, instal·lacions o servicis per un termini no superior a sis mesos, i en el present supòsit la sanció seria de 125.000; 125.000 pessetes (751,27; 751,27 euros).
  
El total de les sancions és d'un total de 1.275.000 pessetes (7.662,91 euros).
  
Tot això sense perjuí del que resulte de la instrucció. L'òrgan competent per a la resolució del present expedient és el conseller de Justícia i Administracions Públiques, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposa l'article 31 de la citada Llei 2/1991, de la Generalitat Valenciana; els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1398/1993, de 4 d'agost, s'acorda:
  
La incoació del corresponent expedient sancionador contra Girau, Garcia y Devesa, SA, per presumpta infracció de l'article 23.a, 22.a, 22.f de la Llei 2/1991, significant-li que, d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat, i en aquest cas es resoldrà el procediment amb la imposició de la sanció procedent.
  
Igualment, s'acorda nomenar instructor i secretària de l'expedient sancionador, el senyor Manuel Saiz Blanco i la senyora Mª Ángeles Sebastiá Rodríguez respectivament, als quals els serà notificat en forma aquest nomenament, i també als inculpats, de conformitat amb el que establix l'article 135 de la Llei 30/1992, LRJPAC, i l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació, segons el que disposen els articles 28 i 29 del la citada Llei 30/1992, LRJPAC.
  
En virtut del que establix l'article 16.1 del Reial Decret 1.398/1993, es concedix un termini de 15 dies comptats a partir de l'endemà de la notificació del present acord, perquè aporten totes les al·legacions, documents o informacions que estimen convenients, amb l'advertiment que, si no s'efectuen al·legacions sobre el contingut de la iniciació del procediment en el dit termini, el present acord podrà ser considerat com a proposta de resolució amb els efectes previstos en els articles 18 i 19 del Reial Decret 1.398/1993.»
  
I perquè valga de notificació a l'interessada susdita anteriorment, lliure el present edicte.